
6. NAPIREND
        Ügyiratszám: SZJ/271-5/2024.

E L Ő T E R J E S Z T É S

a Képviselő-testület 2024. október 9-i nyilvános alakuló ülésére

Tárgy:
Tájékoztatás a Szentjakabfai Német Nemzetiségi Önkormányzat nemzetiségi képviselőinek vagyon-nyilatkozattételi kötelezettségéről
Előterjesztő:
Hoffman Erika korelnök
Előkészítő:
dr. Varga Viktória jegyző
TISZTELT KÉPVISELŐ-TESTÜLET!

A nemzetiségek jogairól szóló törvény (Njtv.) 103. § (1) bekezdése szerint a nemzetiségi önkormányzati képviselő a megválasztásától számított 30 napon belül, majd ezt követően minden év január 31-ig vagyonnyilatkozatot köteles tenni. A képviselő saját vagyonnyilatkozatához csatolni köteles a vele közös háztartásban élő házastársának vagy élettársának, valamint gyermekének az e törvény melléklete szerinti vagyonnyilatkozatát.

A vagyonnyilatkozat tételének elmulasztása esetén – annak benyújtásáig – a képviselő nem gyakorolhatja képviselői jogait és nem részesülhet tiszteletdíjban, természetbeni juttatásban, költségtérítésben. Amennyiben a képviselő 90 napon belül nem tesz eleget vagyonnyilatkozat-tételi kötelezettségének, nemzetiségi önkormányzati képviselői megbízatása megszűnik.

A vagyonnyilatkozatot a helyi nemzetiségi önkormányzatok esetén a jegyző tartja nyilván.
A vagyonnyilatkozat ellenőrzését a szervezeti és működési szabályzatban erre kijelölt legalább két képviselő önállóan végzi. Javasolja, hogy a képviselő-testület erre az elnökhelyettest és a nem képviselő tagot jelölje ki.
A kijelölt képviselő vagyonnyilatkozatát a másik kijelölt képviselő ellenőrzi. 
A képviselő vagyonnyilatkozata nyilvános. A képviselő hozzátartozójának vagyonnyilatkozata nem nyilvános, abba csak az ellenőrzést végzők tekinthetnek be az ellenőrzés céljából.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

HATÁROZATI JAVASLAT

A Szentjakabfai Német Nemzetiségi Önkormányzat Képviselő-testülete a vagyonnyilatkozatok nyilvántartására és ellenőrzésére _____________ elnökhelyettest és _______________ képviselőt jelöli ki.
Szentantalfa, 2024. október 4.



          Hoffman Erika




                korelnök

